url: =Claus amecṭuḥ d Claus ameqqran - Tamacahut n H. C. Anderson - Fichier PDF\nClaus amecṭuḥ d Claus ameqqran Tamacahut n H. C. Anderson .pdf\nNom original: Claus amecṭuḥ d Claus ameqqran - Tamacahut n H. C. Anderson.pdf\nCe document au format PDF 1.5 a été généré par PDFsam Basic v3.3.5 / SAMBox 1.1.19 (www.sejda.org), et a été envoyé sur fichier-pdf.fr le 25/03/2019 à 16:04, depuis l'adresse IP 31.36.x.x. La présente page de téléchargement du fichier a été vue 1406 fois.\nCLAUS AMECṬUḤ D\nLlan zedɣen deg yiwet n temdint sin\nyergazen i yesɛan yiwen yisem, Claus ;\nmaca yiwen seg-sen yella ɣur-s rebɛa\niɛudiwen ma d win nniḍen yiwen kan :\ndɣa iwakken ad ferẓen medden gar-asen,\nuɣalen ssawalen i umenzu-nni Claus\nameqqran, ma i wis sin, Claus amecṭuḥ.\nḤesset-d ihi tura akken ilaq i wayen\nyeḍran, acku d taqsiṭ i d-yellan s tidet.\nΓef teɣzi n ssmana, Claus amecṭuḥ\nyella yettuḥettem fell-as ad yekrez akal n\nClaus ameqqran u ad s-yerḍel aɛudiw-nni\nawḥid i yekseb. D acu, ula Claus\nameqqran yella yettɛawan-it s rebɛa iɛudiwen-is tikelt i ssmana,\nmeḥsub ussan n lḥedd kan. Amek dɣa yettṣelfiɛ ujelkaḍ n Claus\namecṭuḥ ɣef xemsa iɛudiwen ! Iḥseb-iten amzun d ayla-s. Iṭij igerrez\ndayen kan ! Kra din yessawal i medden ɣer teglisya1 ; irgazen d tlawin\nyelsan ayen sɛan d llebsa icebḥen akk, ttɛeddin imir zzat Claus amecṭuḥ\ni yellan ikerrez yekkat s ujelkaḍ-is la yettiẓẓif, yeqqar :\n— Ur qqar ara iɛudiwen-iw, i d-iɛeyyeḍ fell-as Claus ameqqran yiwet n\ntikelt ; yiwen kan i d ayla-k din.\nMaca Claus amecṭuḥ ur iɛeṭṭel ara yettu anḍar i t-yenḍer, ihi yeẓra\nkan daɣen kra n medden ɛeddan-d, ur yeḥkim deg iman-is, yuɣal\n— D abrid-a i d aneggar, i s-yenna Claus ameqqran ; nniɣ-ak ur\nttɛawad ara i wawalen-a ! neɣ ma ulac atan ad s-fkeɣ yiwet n tiyita i\nuɛudiw-ik ɣer unyir, ad yemmet din !\nMaca mi rnan ɛeddan-d wiyaḍ i s-d-yettarran sslam s yiqerra-nsen,\niɛǧeb-it lḥal, yefreḥ mi iwala iman-is ikerrez taferka-s s xemsa n yisan1,\ndɣa iwet s ujelkaḍ-is, iɛeyyeḍ :\n— Rju kan tura ad sen-ssekneɣ i iɛudiwen-ik d acu d « err », i yenna\nClaus ameqqran. Syin iɛedda yeddem-d yiwet n tehrawt, iḥerrek ɣef\nuɛewdiw n Claus amecṭuḥ s yiwet n ddeqqa iǧehden ɣer unyir, tenɣa-t\nMa d bab-is yeqqim kan\nyettru la ineddeb ; syin\nyuzu lhacya-s yemmuten,\nyeskaw aglim-nni i waḍu,\niger-it deg ucekkaṛ, iruḥ\nɣer temdint ad t-yezzenz.\nAbrid yella iḍul, yettɛeddi\nɣef yiwet n teẓgi meqqren,\nyerna ula d tignewt tettwaɣ.\nDɣa Claus amecṭuḥ yeɛreq, qbel ad d-yaf abrid-is, tella teɣli-d tallast ;\nihi isellem akk tamdint-nni iɣer yella iteddu.\nΓer yiri n webrid, tuɣ yella yiwen n lḥuc d ameqqran, ddeffat akk\nmedlent, baqi tettbin-d tafat ɣer daxel. « Ahat zemreɣ ad nseɣ din », i\nimeyyez deg ul-is, dɣa iɛedda yesṭebṭeb ɣef tewwurt.\nD tameṭṭut i d-yeffɣen, maca akken teḥṣa d acu yebɣa, tenna-yas ɣas\nikemmel kan i ubrid-is ; argaz-is ulac-it, ihi ulamek ara tessekcem\nD acu, ɣer yiri n wexxam, tella yiwet n texxamt n walim iseqqfen s\nyiɣlel, teččur akk d tuga. « Din kan ara gneɣ, i yenna Claus amecṭuḥ, usu\nyelha yerna ulac amihi1 n ubellarej ara y-ineqben deg iḍarren-iw. »\nClaus amecṭuḥ yeḥba armi d taxxamt-nni n walim, igen. Yenneqlab\naṭas iberdan akken ad istbenn nadam. Dɣa imi ddeffat n wexxam ur\nmdilent ara akken ilaq, iban-as-d wayen iḍerrun\nDeg tlemmast n texxamt, tella ṭṭabla d\ntameqqrant i icebbeḥ yiwen imecwi, iselman, d\nwaṭas n teqreɛtin n ccrab. Tameṭṭut akked uxuni n\nteglisya, banen-d qqimen s lferḥ la ttfaraṣen.\n« Muqel kan amek thennan ! » i yenna Claus\namecṭuḥ, dɣa yesbajjew s uqerru-s akken ad iẓer\nmliḥ. Atta ihi tmeṭṭut tewwi-d kra n lgaṭu akken\nbninen. Ṣaḥḥa deg Rebbi atta zzerda !\nTaswiɛt kan ata yiwen wemdan s uɛudiw i yuẓan\nɣer uxxam-nni : d argaz n tfellaḥt i d-yuɣalen.\nWinna medden akk ssnen-t d afenṭazi, maca\nyella yesɛa yiwen n waṭṭan weḥd-s : ur yezmir ad iẓer kra n axuni war\nma yuli-t-id wurrif. Axuni si tama-s yella yeɛlem s wakken, dɣa ifureṣ\ntagnit akken ad yerzu ɣef tmeṭṭut-nni u ad s-yessiweḍ azul qbel ad yili\ndin urgaz-is ; ma d nettat mi s-tga ccan, tqubel-it-id s yimensi yelhan.\nIhi mi tesla i urgaz-is iteddu-d, tugad ad yeḍru kra, daymi tendeh ɣef\nyinebgi-s ad yeffer deg yiwen usenduq i yellan din d ilem, netta yuɣ-as\nawal, imi yella yessen aṭṭan ufellaḥ. Syin, tameṭṭut tɛedda teffer učči d\nccrab-nni s tɣawla deg lfur, akken ur tt-id-yesteqsay urgaz-is ɣef ayen\nideg ara teḥṣel.\n— D asḥissef ! i yenna s nnehta Claus amecṭuḥ mi iɣab lgaṭu-nni ɣef\n— Anwa akka yulin da ? i d-iɛeyyeḍ si tama-s ufellaḥ i d-yezzin s\ntmuɣli armi iwala Claus amecṭuḥ ikemmel yenna : iwacu tegneḍ din ?\nyya ɣer uxxam axir.\nClaus amecṭuḥ yeḥka-yas imir amek akk i s-yeɛreq ubrid deg teẓgi\nyerna yessuter deg-s m’ad t-yessens i yiwen yiḍ.\n— S lferḥ ameqqran ! i s-yerra ufellaḥ, meɛna yya-d ad nečč qbel\naḥerrif n weɣrum.\nTameṭṭut temmuger-iten-id i sin s lecraha mi kecmen, tɛawed\ntheyya-d ṭṭabla, tewwi-yasen dɣa tabaqit n rruẓ. Afellaḥ i yellan yelluẓ,\nyečča imir s wul-is ; ma d Claus amecṭuḥ yeqqim yettxemmim kan ɣef\nimecwi-nni, lgaṭu-nni, d ccrab yettwaffren deg lfur.\nTuɣ yella iḍeqqer acekkaṛ-nni ideg iger aglim uɛudiw ɣer ddaw\nṭṭabla. Ihi imi ur yezmir i rruẓ-nni, yeɛfes s uḍar-is armi yeqqerwej\n« Cct ! » i s-yenna i ucekkaṛ-is ; maca deg teswiɛt-nni kan iɛawed\n— D imkerrer1 kan, i s-yerra Claus ; ur yebɣa ara ad nečč rruẓ-a. La dyeqqar belli s ssḥur i iga, atan nezmer ad naf imecwi d lḥut d lgaṭu deg\n« D ayen ur nettili », i yenna ufellaḥ i yeldin lfur s tɣawla. Baqi yufa\ndeg-s tiram-nni yelhan i teffer tmeṭṭut-is, dɣa yumen belli d lberhan n\nyimkerrer-nni i igan akk annect-en. Tameṭṭut imir, war ma teqdef ad dtini kra, tɛedda tsers-asen-d kra din ɣef ṭṭabla, ma d nutni bdan la\ntetten lḥut, imecwi, d lgaṭu.\n— Yeqqar-d atan isers-saɣ-d kra n teqreɛtin n ccrab dihin ɣer yiri n\nTɛedda tmeṭṭut tewwi-yasen-d daɣen ccrab-nni ; ata ihi urgaz-is itess\nirennu yettnecraḥ. Lemmer yufi ad yesɛu imkerrer am win n Claus.\n— Nekk bɣiɣ lukan ad yi-d-yesken cciṭan s yiman-is, i yenna ufellaḥ ;\nd ayen kan ara y-iɛeǧben, imi aql-i stufiɣ-d s tidet.\nClaus yenna-d akka, yesqerwej aglim : « Tesliḍ-as ? Yenna-d ih, maca\ncciṭan mačči d ayen ara teẓreḍ. »\n— Ayhuh ! Mačči d ayen akk yelhan. Niɣ nekk ur ttḥamaleɣ ara ad\nẓreɣ ixuniyen. Meɛna wicqa, imi ɛelmeɣ seg tura belli d cciṭan, ad sɛuɣ\nkan tabɣest. D acu kan, ur ilaq ara ad yi-d-iqerreb.\nClaus amecṭuḥ yessuẓ ameẓẓuɣ-is ɣer ucekkaṛ-nni am akken\nyesmeḥsis i imkerrer.\n— D acu d-yeqqar ?\n— Yeqqar-d ma tebɣam ad teẓrem cciṭan, ilaq ad teldim asenduq-ihin\ndeg teɣmert, maca ṭṭfet mliḥ leɣḍa-nni, ma ulac ad yerwel.\n— Σawen-iyi-d ad tt-neṭṭef, i yenna ufellaḥ akken yuẓa ɣer usenduq ideg teffer\ntmeṭṭut-is axuni n tidet i yellan yettergigi\nRefden-d dɣa leɣḍa.\n— Ayhuh ! i yuẓẓaf ufellaḥ ineggzen d\ntamendeffirt ; walaɣ-t, ad s-tiniḍ d axuninni n teglisya-nneɣ, yessexlaɛ !\nSyin rran-tt i tissit armi yedda yiḍ.\n— Zzenz-iyi-d imkerrer-nni-inek, i syenna ufellaḥ ; ad k-fkeɣ deg-s ayen\ntḍelbeḍ, amehraz akken yeččur d adrim\n— Ur zmireɣ, i s-yerra Claus amecṭuḥ ; teẓriḍ amek i t-ttaḥwaǧeɣ.\n— Ur tettuɣ ara lxir-ik ma tqebleḍ, i yerna yesteḥreṣ ufellaḥ.\n— Yerbeḥ, i yenna Claus amecṭuḥ, atan ihi imi yi-tessenseḍ, qebleɣ ad\nk-t-id-ǧǧeɣ ma wwiɣ amehraz yekmel, maca ktil-d akken ilaq.\n— Almend n lebɣi-k ; d acu kan, ad ḍelbeɣ seg-k ad tawiḍ asenduqihin yid-k, ur bɣiɣ ara ad yernu tasaɛet deg uxxam-iw. Ahat mazal\ncciṭan din i yeffer.\nAkka i s-yefka Claus amecṭuḥ acekkaṛ-nni-ines ideg yella uglim\nyeqquren i ufellaḥ i t-id-ixellṣen s umehraz yeččuren d idrimen, yerna\nyefka-yas-d ula d yiwet n tberwiḍt meqqren akken ad yawi deg-s\nidrimen-is d usenduq-nni.\n— Qqim di lehna, i s-yenna ; dɣa iruḥ.\nDeg teẓgi, akken mi d-yufa iman-is deg tama nniḍen, yeḥbes deg\nyiwet n tqenṭert swayes zeggren medden asif lqayen deg umkan-nni,\nyuɣal yenna s ṣṣut ɛlayen : « D acu ara xedmeɣ tura s yir asenduq-a ?\nẒẓay ad s-tiniḍ d iblaḍen i yeččur. Σyiɣ i nehreɣ deg-s, ad t-ḍeqqreɣ kan\nɣer wasif axir-iw. Tura ma wwin-t waman alma d axxam-iw, yelha ; ma\nulac, atan unfeɣ-as. »\nDɣa irfed-it-id s yiwen ufus am win yebɣan ad t-iḍeqqer s asif.\n« Rju, ah ! Rju ! i d-isuɣ uxuni sdaxel usenduq. Eǧǧ-iyi ad d-ffɣeɣ\n— Ayhuh ! i yuẓẓaf si tama-s Claus amecṭuḥ yerran iman-is yexleɛ ;\nziɣ mazal yella deg-s cciṭan, ilaq ad t-ssɣerqeɣ s tɣawla !\n— Xaṭi, xaṭi ! i d-iɛeyyeḍ uxuni. Eǧǧ-iyi kan, ad k-d-fkeɣ amehraz n\n— Ihi mačči kifkif, i s-yerra Claus, yuɣal yeldi-yas leɣḍa.\nImir yeffeɣ-d uxuni, iquǧǧ asenduq i d-yegran d ilem ɣer waman,\niruḥ ɣer uxxam-is yewwi-yas-d amehraz-is n yedrimen i Claus amecṭuḥ.\nD ayen iss ara teččar tberwiḍt-is.\nAkken mi d-yuɣal, yefser-d akk isurḍiyen-nni deg texxamt-is.\n« Wa d aglim uɛudiw yenzan akken ilaq ! i yenna ; tura ad yemmet\nClaus ameqqran s lefqeɛ m’ara iẓer ayen akk i yi-d-yewwi d tabaɣurt\nyiwen-nni uɛudiw i kesbeɣ, maca ur s-qqareɣ ara kullec. »\nSyin iceyyeɛ yiwen weqcic ɣer Claus ameqqran akken ad s-yini ad sd-yerḍel amehraz d ilem.\n« Wissen iwacu i s-yesra ? » i imeyyez imir Claus ameqqran.\nDɣa yesleɣ deg lqaɛ-is ciṭṭ ugudṛun akken ad d-yeqqim kra ineṭḍen\ndeg-s. Ihi mi s-d-yuɣal umehraz-is, yufa qqiment deg-s tlata tsiwa n\n« Amek akka ? i yuẓẓaf weḥd-s, ansi d-yewwi akk annect-a ? »\nIhi yuzzel din din ɣer Claus amecṭuḥ :\n— Ansi k-d-yekka wannect-a n yedrimen ?\n— D aglim uɛudiw-nni-inu i zzenzeɣ iḍelli deg yiḍ.\n— Atan yewwi-yak-d ssuma n lɛali, i yenna Claus ameqqran.\nSyin, yuɣal s tɣawla ɣer uxxam-is, yeddem-d acaqur, yenɣa rebɛanni-ines iɛudiwen, yuzu-ten, yewwi igelman-nsen ɣer temdint.\n« Yya-w igelman ! igelman !... anwa ara yaɣen igelman ? » i iteddu\nyettdellil di yal azrug.\nDɣa uzzlen-d akk ixerrazen d idebbaɣen akken ad sawmen.\n— Amehraz n yedrimen i yiwen, i sen-yerra imir Claus ameqqran.\n— Temxelleḍ a wayi neɣ d acu ? Tenwiḍ d imehrazen n yedrimen i\nYerna yal mi iɛedda yiwen ad iqacer, netta ad s-yerr ad s-yini s\numehraz n yedrimen kan i yiwen\n« Wa yebɣa ad yestehzi fell-aɣ »,\ni ɛeyyḍen merra ɣef yiwet n tikelt.\nΣeddan ihi ixerrazen kksen-d\ntibantiwin-nsen, ɣlin fell-as s tiyita\narmi ur s-ǧǧin kra.\nClaus ameqqran yessenser-d kan\niman-is gar ibeqqayen, yerwel-d seg\n— Iban, i yenna deg ul-is mi yewweḍ s axxam ; d Claus amecṭuḥ i d\nssebba n wannect-a merra. Ad ruḥeɣ kan ad t-nɣeɣ.\nYuɣ lḥal jida-s n Claus amecṭuḥ tella akken temmut, yerna ɣas tuɣ\nteqseḥ mliḥ ɣur-s, baqi iru fell-as. Yesgen-itt deg usu-ines netta akken\nad iɛass wissen ma ad d-taki, iɛedda yeqqim ɣef ukursi deg yiwet n\nteɣmert anda ara iɛawez.\nDɣa akken kan ineṣṣef yiḍ, atta tewwurt teldi-d acemma, d Claus\nameqqran yekcem-d s ucaqur. Netta tuɣ yeẓra anda yeggan Claus\namecṭuḥ ; yuẓa ihi s ttawil, iceṭṭa aqerru n temɣart yemmuten.\n« Akka ur tettɛawadeḍ ara ad yi-tkellxeḍ, i yenna mi yeṭṭaxer », acku\niɣill d aɛdaw-is i yenɣa.\n« Ẓer ata yir lɛebd ! i yenna imir Claus amecṭuḥ d yiman-is ; d nekk i\nyebɣa ad yenɣ. Tesɛa kan ẓẓher temɣart-a imi tuɣ temmut yakan. »\nSyin yessels-as i temɣart ayen tesɛa d llebsa n tuffɣa, yerna yerḍel-d\nɣer lǧar-is aɛudiw i ifekkel ɣer ukeṛṛus-is, iɛedda yessuli-tt deg-s amek\nur d-tɣelli deg umkan-nni n deffir ; iruḥ yezger tiẓgi. Mi yekka zzat\nyiwen uzebriz1, Claus amecṭuḥ yeḥbes akken ad d-yečč kra.\nNetta bab uzebriz-a yella d ameṛkanti, d amdan n lɛali ɣer daxel,\nmaca iḥemmu ad s-tiniḍ yeččur d asebsi d yifelfel.\n— Azul, i s-yenna i Claus amecṭuḥ, aql-ik assa telsiḍ am yisli !\n— Ih, i s-yerra Claus amecṭuḥ ; tedduɣ ad awiɣ jida ɣer temdint. Awiyas lkas n waman n tament ad tekkes fad, tɛeyyḍeḍ mliḥ m’ara sthedreḍ, acku ɣas ini ur tsell ara.\n— Ur ttagad, i s-yenna bab uzebriz.\nIɛedda dɣa yeččur-d yiwen lkas ameqqran d aman n tament, yewwi-t\ni temɣart ɣer ukeṛṛus.\n« Ax, ata-ya lkas n waman n tament », i yenna i temɣart yemmuten s\nMaca ur tembawel ara.\n« Ur tselleḍ ara ? i iɛawed yuẓẓaf\nseg ayen i d-yewwi ; nniɣ-am ax\nlkas-a n waman n tament i m-diceyyeɛ mmi-s n mmi-m ! »\nMaca akken yebɣu yuẓẓaf, nettat\ntugi ad tḥerrek, dɣa yuli-t-it-id\nwurrif, yuɣal iwet-itt s lkas-nni s\nyiwen ddfeq armi teɣli ɣer deffir\ndeg ukeṛṛus imi tuɣ ur tt-yeṭṭif kra.\nTaswiɛt kan ata yejba-d Claus amecṭuḥ.\n— A tawaɣit-ik, tenɣiḍ jidda ! i iɛeyyeḍ yerna yeṭṭef-it-id deg tedmert ;\nẓer ccama i s-d-teǧǧiḍ deg unyir-is.\n— D tidet, a tawaɣit-iw ! i s-yerra bab uzebriz netta la yekkat deg\nifassen-is ; neɣ izad daɣen ufus-iw seg urrif, meɛna atan ad k-d-ččareɣ\namehraz d idrimen a Claus amecṭuḥ ɛzizen, yerna ad meḍleɣ tamɣart-a\nakken ara meḍleɣ yemma, ma ur tebɣiḍ ara ad tessufɣeḍ awal. Imi ɣas\nad yi-kksen aqerru, kečč ur tessawaḍeḍ sani, nekk ad terwi fell-i.\nAzebriz : d asensu amecṭuḥ i yettilin deg iberdan iḍulen, ɛennun-t medden i wučči,\ni usgunfu neɣ i yiḍes.\nDɣa yeqbel Claus amecṭuḥ, yeṭṭef-d amehraz wis tlata, yerna yennayas i bab uzebriz ad d-iheyyi tamḍelt i temɣart.\nMi yuɣal s axxam, iceyyeɛ daɣen yiwen weqcic ɣer Claus ameqqran\nad s-d-yerḍel amehraz-nni-ines d ilem.\n« D acu d akka ? i yestewhem imir winna, ihi ur t-nɣiɣ ara ? Awah,\nilaq ad ruḥeɣ s uḍar-iw.\nYekker ihi din din iruḥ s axxam n Claus amecṭuḥ, yewwi amehraznni.\nMi yekcem, ibedd ixeẓẓer kan deg annect-nni n yedrimen.\n— Amek i d-tḥellaḍ agerruj-a ? i t-yesteqsa.\n— Neɣ d jida i tenɣiḍ deg umkan-iw ; zzenzeɣ ihi lǧetta-s, fkan-iyi\ndeg-s amehraz n yedrimen.\n— D ssuma yelhan ! i yenna Claus ameqqran.\nDɣa yuɣal s tɣawla ɣer uxxam, yeddem-d acaqur, yenɣa jidda-s. Syin,\niger-itt deg ukeṛṛus, yewwi-tt ɣer temdint, yesteqsa bu iḥetwacen ma\nyebɣa ad yaɣ lǧetta.\n— Ini-d qbel ansi k-d-tekka, i s-yenna winna.\n— D jida i nɣiɣ akken ad tt-zzenzeɣ s umehraz n yedrimen.\n— A laṭif ! Ur tehbileḍ ara i ixedmen aya ? Waqil tebɣiḍ ad k-ssifgen\nMaca winna mi yedla ɣef tidet, yessefhem yir amdan t-id-iqesden ɣef\nlmenkeṛ i yexdem yerna yemla-yas acu yuklal d tafgurt1. Ihi Claus\nameqqran i teṭṭef lxelɛa, yuli srid deg ukeṛṛus-is, yendeh ɣef iɛudiwen,\nyuɣal-d s uqlaqal. Medden akk nwan-t yemxell, dɣa ǧǧan-t ad iɛeddi.\n« Ad d-rreɣ ttaṛ ! i iteddu yettɛeyyiḍ d ubrid ; ar tt-ixelleṣ Claus\namecṭuḥ ! »\nDaymi yekcem kan s axxam, yeddem-d yiwen ucekkaṛ d ameqqran,\niruḥ ɣer Claus amecṭuḥ, yenna-yas :\n— Terniḍ tzergeḍ-iyi-tt tikelt-iḍen, ah ! Γef ssebba-k i nɣiɣ iɛudiweniw rniɣ jida ; maca dayen, ur tettɛawadeḍ ad yi-tkellxeḍ !\nTafgurt : ayen s wacu ttḥasaben amednub deg teɣdemt, ama d leḥbs, d lmut, atg.\nYenna-d akka, yeddem-d Claus amecṭuḥ\nseg ammas, iger-it deg ucekkaṛ, iɛebba-t\nɣef tuyat-is, iteddu yeqqar : « Tura akka ad\nk-ḍeqqreɣ s asif ! »\nAbrid ɣer wasif yella ɣezzif, yerna Claus\namecṭuḥ ẓẓay i uɛebbi : daymi yekcem\numenɣay ɣer yiwet n ttberna akken ad\nyekkes fad, ihi isers acekkaṛ-nni deffir lḥiḍ\nansi ur d-yettɛeddi yiwen, yeǧǧa-t din.\n« A ḥesra, ya ḥesra ! » i yekla yeqqar\nimir Claus amecṭuḥ yettneqlaben sdaxel\nakken ad d-yefsi amrar i t-yeqqnen, netta ur yessaweḍ.\nDɣa akka kan s usamma1, atta yiwet n tfunast i d-yuzzlen ɣer tamanni d yiwen umeksa d amɣar i tt-id-iḍefren akken ad tt-yerr ɣer tqeḍɛit.\nIhi winna yeẓra kan acekkaṛ-nni yettḥerrik, yeḥbes.\n— Anwa akka yellan da ? i yenna.\n— D yiwen ilemẓi kan meskin, i d-iɛeyyeḍ Claus amecṭuḥ ; atan d abrid\nɣer lǧenna, netta ur yeṛwi ddunit.\n— Ahat d ayen ur k-neɛǧib ! Ma d nekk i yeɣlin d amɣar, ur ufiɣ ad ttawḍeɣ ! ».\n— Yeshel ma tebɣiḍ, ldi-yi-d kan acekkaṛ-a, tegreḍ iman-ik deg umkaniw, ur tettɛeṭṭileḍ ara ad tiliḍ din.\n— Awi-d ukan ! i yenna umɣar i iɛeddan yeldi-d acekkaṛ, yessufeɣ-d\nClaus amecṭuḥ i d-ineggzen s tɣawla. « Meɛna ini-yi-d qbel m’ad yitɛasseḍ lmal-iw ? » i d-ikemmel mi yekcem deg ucekkaṛ.\n— Kkes aɣbel !\nClaus amecṭuḥ yenna-yas akka, yekmes fell-as acekkaṛ, iɛedda\nyesdukkel-d akk lmal-nni, inher-it zzat-s.\nCiṭuḥ akka, ata Claus ameqqran yeffeɣ-d seg ttberna, yuɣal yeddem\nacekkaṛ-is ɣef uɛrur. Tikelt-a iban-as-d fessus maḍi, acku amɣar-nni d\nameṭṭaɛfu, ur ẓẓay ara am Claus amecṭuḥ. « Niɣ d tissit-nni i yi-d-yefkan\nlǧehd », i yenna netta deg ul-is. Dɣa yewweḍ kan s asif, iḍeqqer ameksanni la yeqqar : « Akka ur yi-tettkellixeḍ ara tikelt-iḍen ! »\nS usamma, neɣ s ugacur : akka kan war ma yedma yiwen neɣ yeẓra ad d-yeḍru wakken.\nSyin yuɣal-s s axxam-is. Maca akken yekka deg umḍiq anda ttnebḍin\niberdan, yemlal-d Claus amecṭuḥ i d-inehren taqeḍɛit n lmal.\n— Acu d wa ? i yuẓẓaf dɣa ; ur k-ḍeqqreɣ ara ɣer waman ?\n— S tidet, azgen n tsaɛet-aya segmi yi-tḍeqqreḍ.\n— Ansi ihi i k-d-tekka tqeḍɛit-a ?\n— Wa d lmal n lebḥer ! Ad k-d-ḥkuɣ kullec, maca rju qbel ad k-snamreɣ\nimi yi-tebriḍ seg tqenṭert. Acku am akken tettwaliḍ, tura uɣaleɣ d\nameṛkanti i lebda. Ma mi lliɣ deg ucekkaṛ-nni, qqimeɣ kan ttaflaweɣ si\nlxuf, yerna siwa aḍu la yettzefzif deg imeẓẓuɣen-iw mi yi-tserrḥeḍ\nakken deg aman isemmaḍen. Zedreɣ din din ɣer lqaɛ-is, d acu ur i-yuɣ\nwara, imi imeqqi-d din yiwen n leḥcic lewwaɣ. Syin, ur iɛeṭṭel ara yeldi\nucekkaṛ ideg lliɣ, dɣa atta yiwet n tlemẓit tumliḥt s llebsa d tamellalt d\ntesmert1 n yiferrawen d adalen ɣef ucekkuḥ-is, teṭṭef-iyi afus, tenna-yid : « D kečč i lliɣ ttrajuɣ a Claus-iw amecṭuḥ, imi aql-i heyyaɣ-ak-d asefk\ns wazal-is », tɛedda-d tessken-iyi-d taqeḍɛit n lmal. Snamreɣ-tt ihi s\nḍḍrafa, rniɣ ssutreɣ seg-s ad yi-d-tmel abrid n tuɣalin ɣer lberr, dɣa s\nlecraha i d-terra. Lukan ad teẓreḍ a Claus ameqqran, ziɣ ɣur yimdanen\nn yillel, asif d abrid kan meqqren s ttjur icebḥen ɣef leḍruf-is, igran\nzegzawen, d tjeǧǧigin yettriḥen. Selleɣ din i iselman ttɛummun nnig\nuqerru-iw am yigḍaḍ deg lehwa ; anda muqleɣ, afeɣ ala lmal-nni kan\nyejjin akken ilaq i yeksan. Taswiɛt ufiɣ-d iman-iw akked lmal i d-wwiɣ\ndeg yiwet n tsawent yettawin ɣer lberr, dɣa aql-iyi tura da !\n— D ẓẓher-ik ! i yenna Claus ameqqran. Tenwiḍ yeɛni ula d nekk lukan\nad ruḥeɣ ɣer lqaɛ n wasif ad yi-d-fken taqeḍɛit n lmal ?\n— Ccekk ur yelli, meɛna ur zmireɣ ad k-ɛebbiɣ deg ucekkaṛ, imi\nẓẓayeḍ aṭas. Ma tebɣiḍ ruḥ alamma d din ɣef yiḍarren-ik, imir d nekk\nara ad k-idemmren.\n— Ẓriɣ d aqcic n lɛali i telliḍ a Claus amecṭuḥ, maca aql-i nniɣ-ak, ma\nur d-uɣaleɣ ara s tqeḍɛit n lmal seg lebḥer, atan ad k-reqmeɣ s uɛekkaz.\n— Ur ttagad, i s-yerra Claus amecṭuḥ.\nΣeddan qelɛen s amkan.\nMa d ixfawen n tqeḍɛit akken ẓran kan aman, uzzlen merra s ddfeq\nTasmert : taɣawsa timdewwert i srusun igelliden ɣef yiqerra-nsen.\n— Tettwaliḍ amek ttazzalent ! i yenna imir Claus amecṭuḥ, neɣ uysent\nad uɣalent ɣer lqaɛ-nni.\n— Γiwel, ɛawen-iyi-d ! i yenna Claus amecṭuḥ\niɛeddan yekcem deg ucekkaṛ ; yerna akken ad\nyili lettkal, ɣas rnu-d kra n weẓru ameqqran,\nma ulac ur ttawḍeɣ ara alamma d lqaɛ-is.\n— Γas thenni kan, i s-yenna Claus amecṭuḥ ;\nad tawḍeḍ ar din.\nIfukk-d awal-a, iger-as yiwen n weblaḍ\nannect-ilat, yekmes acekkaṛ, ikemmel iquǧǧ-it\n« Ugadeɣ ur yettaf din tilemẓit-nni mm lmal », i yenna Claus\namecṭuḥ d yiman-s.\nSyin, ikemmel inher-d taqeḍɛit-is deg ubrid ameqqran, yuɣal-d s\nClaus amecṭuḥ d Claus ameqqran - Tamacahut n H. C. Anderson.pdf (PDF, 1.2 Mo)\nyenna yerra ameqqran udiwen ufella yiwet netta amehraz yella claus yiwen ucekka yerna yedrimen akken\nCe fichier a été mis en ligne par un utilisateur du site. Identifiant unique du document: 01912747.


timestamp: atn

url: =Yeffeɣ-d Lakhdar Bouregâa akked 75 n yimeḥbas n rray - La Dépêche de Kabylie\nAccueil Tamazight Yeffeɣ-d Lakhdar Bouregâa akked 75 n yimeḥbas n rray\nTAƔDEMT - Mbaɛd mi d-sɛeddan kra n wagguren deg lḥebs\nYegla-d umaynut n teɣdemt ussan n umenzu d kraḍ yennayer s yiwen yisalli yessefraḥen i lfayda n umɛellem ameqqran Isɛed Rebrab d umjahed aqdim Lexḍer Buregɛa, iwumi i dyella uḍlaq-nsen seg lḥebs n Lḥerrac ideg llan azal n sḍis wagguren-aya. Ass n 23 duǧember i ibed uselway n ugraw Cevital sdat n uneẓẓerfu, maca ur ḥkimen ara fell-as, imi rran-t ɣer umenzu yennayer anda i ḥekmen fell-as s sḍis n wagguren, netta tuɣi-t yakan yessezri qrib tmanya wagguren di tkurmut, ɣef waya yella-d userreḥines.\nMa d amjahed ameqqran Lexḍer Buregɛa, yella-d userreḥ-ines seld mi izad fell-as waṭṭan ussan-a ineggura, anida i yexdem snat tikkal aparasyun di sbiṭar n Mesṭafa Baca, syin yettuɣal ɣer lḥebs, imi urɛad i tsɛeddan sdat n ccreɛ. Acu kan leḥriṣ i itteg ugdud i d-yetteffɣen s yiberdan deg yakk tamiwin ussan n sem ɣef udabu, yeǧǧa-ten ad as-d-ḍelqen, maca ad iɛeddi di ccreɛ ass n 12 meɣres i d-iteddun. Isallen-a sferḥen mačči d kra aɣref azzayri, imi ẓran, akken i qqaren, d akken di lbaṭel i kecmen sin-a n yirgazen, ma d asuffeɣ-nsen ɣef wakken walan wid yettabaɛen addad amiran n tsertit, ad dyeglu s lfayda i tmurt s umata.\nMa neẓra belli Isɛed Rebrab ixeddem leqdic meqqren s tkebbaniyin-is yellan deg waṭas n yimeḍqan i d-igellun s ubaɣur i tdamsa taɣelnawt, d umḍan meqqren n yixeddamen i yessexdam ladɣa seg yilmeẓyen. Ma d amjahed Lexḍer Buregɛa yettwassnen di lweqt-nni n tegrawla s uttekki-ines d temlilt-is armi teffeɣ Fransa tamhersant, ɣef wakken walan medden ur yuklal ara ad d-yegri di tkurmut ɣef 85 n yiseggasen di leɛmer-is. Ɣef waya i ssarmen ad d-yili usuref fell-as deg meɣres-agi sdat-neɣ.\nI usmekti, aṭas n yilmeẓyen-nniḍen yettwaṭṭfen ɣef wannay amaziɣ i dyeffɣen u mazal yettili-d userreḥ-nsen, gar-asen tilemzit Samira Messusi. D ayen i yeǧǧan ciṭ n usirem ad yadef ɣer wul n ugdud i iḍemɛen ad d-tili tlelli n teɣdemt s tin n tidet di tmurt n Lezzayer i wakken ad ddun lecɣal n tmurt akken i ilaq.\nArticle précédentAd yuɣal usenzi n uɣrum di tcekkarin n lkaɣeḍ\nArticle suivantLe CS Djebla aux commandes


url: =ΓER S Sesotho (Lesotho) Tabalansyant Tabikult Tabulunit Tabunjabit Taburtugit Tacinwaţ tamundarint (n zik) Tacinwaţ tamundarint (tushilt) Tacitungaţ n Malawi Tadangmit Tadanwaţ Tafantit Tafarisit Tafinwaţ Tafrikant Tagalwaţ Taglizit Tahiligaynunt Tahungarit Tajabunit Tajuṛjyaţ Takannadaţ Takačwaţ n Kusku Takinyaṛwandit Takirgizit Takirundit Takriyult n Hayti Takriyuţ Takunguţ Takurit Takusaţ Takṛuwatit Talalmanit Talbanit Talitwanit Tamalayalamit Tamalayt Tamalgacit Tamharit Tamingrilyant Tamyamaţ Tanahwatlit (tawastikaţ) Tanirlandit Tanuṛwijt Taqbaylit Tarumanit Tarusit Tasabadit Tasangalit Tasbenyulit Tasirbit Tasirbit (taṛumanit) Taswahilit Taswidit Tatigrinyaţ Tatiluguţ Tawalist Tayunanit (neγ Tagrikit) Tazerbayǧanit Tazerbayǧanit (s tira sirilik) Tazuluţ Tazziltalt Tačikit Tačičiwaţ Tačubacit Taţungaţ Taţwanaţ Taεṛabt Taṛminit Taṛumit (neγ Tafṛansist) Taṣlubakit Taṣlubinit Taṭagalugt Taṭajikit Taṭaraskant Taṭayisyant Taṭaylundit Taṭelyanit Taṭujulabalt Taṭurkit (neγ Taṭerkit) Taṭutunakt Tilukuţ Tindunisit Tisṭunit Tiwit Tukṛanit Turumuţ\nDi ddunit meṛṛa, xilla n lɣaci i geqqaren tizmamin n Inagan n Yahwa. D imelyunen i tent-yeqqaren s ţţawil aliktṛunan, am kečč akka tura. Meεna aţ-ţwehmeḍ ahat lukan aţ-ţeẓreḍ acḥal i gmeqqer leqdic-nneɣ n weḍbaε. Si 2013 ɣer da, nessufuɣ-ed tizmamin ireṣṣan ɣef Wedlis Iqedsen deg wazal n 700 lluɣat yerna nferreq-itent di 239 tmura d imeḍqan.\nUqbel 1920, ţ-ţikebbaniyin i ɣ-d-iṭṭabaεen tizmamin-nneɣ. Aseggas-nni, nebda neṭṭabaε-ed kra si tesɣunin ţ-ţreẓẓiyin-nneɣ deg yiwen wexxam amecṭuḥ i nekra di Bruklin (Nuyuṛk). Γas akken asmi i nebda ur nelli ara d imeṛkantiyen, ass-a nesεa 15 lemṭabεat, i d-yezgan di Tefriqt, di Marikan n Ufella, di Marikan n Wadda, di Asya, di Usṭralya akk-d Luṛub.\nTaktabt yesεan azal akk ameqran ɣur-neɣ\nTaktabt yesεan azal akk ameqran ɣur-neɣ i d-neṭṭabaε d Adlis Iqedsen. Adlis Iqedsen amezwaru i d-nessufeɣ s lekmal-is di lemṭabεat-nneɣ, yeţwaxdem deg useggas n 1942. Adlis-agi d ṭrejma yeţţusemman King James Version. Si 1961 ɣer da, nesṭerjim-ed yerna nessufuɣ-ed Tira Iqedsen, Ṭrejma n ddunit tajdiṭ s lekmal-is deg yiwen wedlis. Di 2013, nexdem-ed kteṛ n 184 imelyunen seg Wedlis Iqedsen s 121 lluɣat.\nMeεna, leḥsabat-agi ur d-beggnen ara kullec. Idlisen-agi i d-nessufuɣ ţwaxedmen bac ad ṭṭfen aṭas. Ḍebεen-d ɣef lkaɣeḍ ur nxesseṛ ara, yeεni ur neţţiwriɣ ara, yerna lesqen akken ilaq. Γer taggara, Adlis Iqedsen i ɣ-d-iţţawḍen ger ifassen yezmer ad yeṭṭef ɣas ma nessexdam-it kul ass.\nNeṭṭabaε-ed daɣen tizmamin i ɣ-iţεawanen a nefhem Adlis Iqedsen. Wali kra n leḥsabat n 2013:\nLbeṛǧ n Tεessast, tasɣunt-nneɣ tamezwarut, neṭṭabaε-iţ-id s wakteṛ n 210 lluɣat. Ţ-ţasɣunt yeţwaferqen akteṛ akk di ddunit. Yal yiwet seg-sent tesεa 16 isebtar yerna neṭṭabaε-ed kteṛ n 45 000 000 seg-sent.\nAki-d!, weltma-s n Lbeṛǧ n Tεessast, ţ-ţasɣunt yeṭṭfen amkan wis sin, nessufuɣ-ed seg-s 44 000 000 yal ccheṛ. Neṭṭabaε-iţ-id s 99 lluɣat.\nAcu yesselmad s ṣṣeḥ Wedlis Iqedsen? ţ-ţaktabt n 224 isebtar yesεan taɣlaft taleqqaqt. Teţwaxdem bac aţ-ţεiwen win ara ţ-yeɣren ad yefhem leḥwayeǧ yellan d lsas n wayen yesselmad Wedlis Iqedsen. Si 2005 ar ass-a, neḍbeε-ed seg-s 214 imelyunen s wakteṛ n 240 lluɣat.\nḤess i Ṛebbi, d yiwet n treẓẓit n 32 isebtar, teţwaxdem i wid ur nessin ara ad ɣren akken ilaq. S ţţeswiṛat icebḥen yellan deg-s akk-d imeslayen i tent-id-yessefhamen, tesskanay-ed tideţ n Wedlis Iqedsen s sshala. Σeddan i 42 imelyunen i d-neḍbeε si treẓẓit-agi s wakteṛ n 400 lluɣat.\nZzyada ɣef tezmamin-agi, neṭṭabaε-ed xilla n yedlisen, n treẓẓiyin akk-d tewriqin n uberreḥ. Tizmamin-agi meṛṛa ţεawanent wid yeqqaren Adlis Iqedsen bac ad afen leǧwab i yesteqsiyen-nsen, bac ad qablen iɣeblan i d-ţmagaren, bac daɣen ad afen kra n lewṣayat ara sen-iṣelḥen di temεict n twacult-nsen. Di 2012, lemṭabεat-nneɣ ssufɣent-ed kteṛ n 1 300 000 000 tesɣunin d 80 000 000 ger Wedlis Iqedsen akk-d tektabin nniḍen.\nDi 2012, lemṭabεat n Inagan n Yahwa ssufɣent-ed kteṛ n 1 300 000 000 n tesɣunin akk-d 80 000 000 ger Wedlis Iqedsen ţ-ţektabin nniḍen.\nWid i d-yeţţasen ad ẓren lemṭabεat-nneɣ wehhmen m’ara walin wid i gqeddcen dinna amek i ţţaken si tezmert-nsen akk-d lweqt-nsen s leḥṛaṛa bac ad yeddu ccɣel-agi. M’ara d-asen yejdiden ad qedcen deg yiwen si lbiruwat iɣelnawen n Inagan n Yahwa, yeţţusemman Bitilat (ameslay Bitil lmeεna-s “Axxam n Ṛebbi”), amur ameqran seg-sen ur ssinen ara maḍi ad xedmen di lemṭabεa. Acu kan m’ara kecmen, sseḥfaḍen-ten dinna, yerna liḥala ideg i xeddmen teţţak tagniţ yelhan i leḥfaḍa. Daɣneţţa, tikwal aţ-ţwaliḍ ilmeẓyen yesεan azal n εecrin n sna sselḥayen yiwet lemṭabεa iteddun s lemɣawla i gzemren a d-tessufeɣ di ssaεa azal n 200 000 n tesɣunin n 16 isebtar.\nAnsi i d-tekken yedrimen?\nDi ddunit meṛṛa, leqdic i xeddmen Inagan n Yahwa iteddu s tukciwin i d-yeţţunefkayen seg wul. Atan d acu yuran di tesɣunt, yeţţusemman ass-a Lbeṛǧ n Tεessast, i d-yeffɣen di ɣuct 1879: “Numen belli ‘La Tour de Garde de Sion’ tesεa YAHWA d amεawen; skud akka i gella lḥal, ur teṭṭalab i yemdanen a ţ-εiwnen ur teţḥawat deg-sen.” Akka i neţwali timsal ula ţ-ţura.\nAcuɣer i neţţak annect-agi meṛṛa si lweqt-nneɣ, seg yedrimen-nneɣ akk-d lǧehd-nneɣ ɣef leqdic-agi? Axaṭer nessaram aţ-ţeɣreḍ yiwet seg imelyunen n tektabin neɣ seg Wedlis Iqedsen i d-nessufeɣ si lemṭabεat-nneɣ, neɣ yiwet si tezmamin-nneɣ yellan di Internet akken aţ-ţqerrbeḍ ɣer Ṛebbi.\nTaktabt-agi swayes ara teɣreḍ Adlis Iqedsen a k-tεiwen aţ-ţfehmeḍ acu i d-yeqqar Wedlis Iqedsen ɣef kra n temsal; ɣef lemtel: ayɣer i netmeḥḥin, amek ara teḍru yid-neɣ m’ara nemmet, amek ara tili twacult-nneɣ ţ-ţaseεdit.\nAyen i d-nefren seg wayen i d-nessufeɣ\nẒer ayen i d-nessekcem d ajdid ɣer wesmel akk-d wayen i d-nefren.\nAzgen n lqern di Wulkil


url: =Míkis Theodorákis i yessersen tmuzikt i Zorba Agriki yemmut x 96 useggas | Le RIFAIN\nMíkis Theodorákis i yessersen tmuzikt i Zorba Agriki yemmut x 96 useggas\nYemmut bu tilɣatin yettwassnen, Míkis Theodorákis, i yessersen llɣa n tmuzikt n ufilem n Zorba aseggas n 1964 deg Watina x 96 useggas.\nMamec icrek Theodorákis di tnezbayt kunṭra i Inaziyen umi i dd-usin ɣer Tegrikt di girra tamaḍlant tis tnayen. Ttuɣa idwel la d netta d aberlmani. Mamec i t-tuɣa kunṭra i lɛesker di Tegrikt jar aseggas n 1967 d 1974.\nAfilem n Zorba Agrik issawal x ijjen umara d Aglinzi di Tegzirt n Krit. Tbeddel tudert-nnes zegga yemsagar aked ijjen ufellaḥ qqaren-as Aliksis Zorba (Aléxis Zorba).\nTimeẓrit-nni mani ttuɣa iceṭṭeḥ Zorba s leḥfa x weftas n lebḥer; d ijjen ufuṭu idwel yettwassen di tussna Tagrikt n yiḍ-a. Afilem-a ttuɣa yewwi tlata n tsemɣurin n wuskar, tamuzikt-nni dag-s tettwassen s waṭṭas, waxxa azgen n lqern i x-as iɛdan.\nTawzirt n tussna Tagrikt Lína Mendóni tura x twitter « Ass-a, iruḥ-aneɣ cwayt zi buḥbel n Tegrikt ». Tenna x Theodorákis ila « d bnadem i yejjin Igrikiyen ttɣennjen merra izlan ».\nTheodorákis issers llɣa i tmuzikt n ufilem n Serpico aseggas n 1973. D ijjen uɣennij qqaren-as «Mauthausen Trilogie » i dd-iksin iwalen-nnes zeg ijjen tqessisin n ijjen zeg inni inejmen zi leḥbusat mani ttuɣa kerrfen wudayen.\nAɣennij-a n Anotnis zeg ufilem-nni idwel ittwassen ula ɣer Ifɣaniyen. Γennjen-t imezdaɣ n Kabul zegga dd-udfen Imarikaniyen ɣer Afɣanistan deg useggas n 2001.\nAɣennij-a s ixef-nnes i nettaf deg uzilem n « Z » deg useggas n 1969; i yettɛawaden x tḥajit n ijjen Ugrik d aẓelmaḍ nɣin-t.\nTheodorákis yettwassen belli ttuɣa-t d aẓelmaḍ d acuyuɛi ca n twalatain. Yettwaṭṭef deg useggas n 1947, weddben-t deg umenɣi agarim i dd-yusin awernii girra tamaḍlant tis snat.\nIɣennijen n Theodorákis lebda ttuɣa dag-sen ssiyasa. Ittwaṭṭef aṭṭas n twalatin, mamec yettwassek ad yili d aḍlib.\nYettwassen netta ila lebda aqa-t aked uɣezdis n wegdud. Deg useggas n 2010 ttuɣa-t aked wegdud i ttuɣa ittbeddan kunṭra i usxinctar i tegga lḥukuma, itter zeg Uliman ad tewwec multa wami tḥewwes Agrik di girra.


url: =Dujanbir n tmettant: Dda Lḥusin Ayt Ḥmad d Dda Ṭaleb Rabaḥ ggzen akal | Idles Magazine\nHome / Addar / Sya d sya / Dujanbir n tmettant: Dda Lḥusin Ayt Ḥmad d Dda Ṭaleb Rabaḥ ggzen akal\nDujanbir n tmettant: Dda Lḥusin Ayt Ḥmad d Dda Ṭaleb Rabaḥ ggzen akal\n— January 7, 2016 0 120\nAksil AFERSIG: Ilula-d g Tfilalt. Imγur g ufrekla, g iγra. Iγra g tesdawit n Yimtγren, iγra Fṛansa g ifukk taγuri-nnes g yinagrawen isenselkamen. Aksil issker asmel n Afersig.com g itturu ineγmisen n tsenselkemt d tγellist.\nDujanbir n useggwas-a iga win tmettant, tamettant n yigejda.\nYiwen g yigejda n uẓawan, anaẓur Dda Ṭaleb Rabeḥ, ittuyassenen s tezlatin-nnes d-yuwin γef tudert akw s imukrisen-nnes, immut ass n aram 09 dujanbir g tzuyi n 85 n useggwas. Ilul-d g yiγrem n Tizit, aseggwas n 2880.\nAss n ahad 10 dujanbir 2965 irgag udrar n Jerjer s tmettant n yigjdi ameqran n uzarug Adzayri Dda Lḥusin. Ilul-d g yiγrem n At Yaḥya ass n 07 Γuct 2876. Yamu g tẓa mi qqaren “arraw n la Tousaint” intan aγwweγ n Dzayr γef Fṛansa. Yuder Dda Lḥusin ass n 19 Dujanbir 2965 g Yiγrem g d-ilula.\nFsis γifsen akw a yakal.\nYaru-t: A. AFERSIG\nPrevious Article Ur nniɣ ad awen-iniɣ «Aseggwas ameggaz ! »\nNext Article IRKAN UR ITTIRIDEN\nAnaẓurAsafar LIHIAtwilBARBI D WALES IMEDREGDDIΓIdlesIzlanIṭijKarima AḤEDDADKarim AKKUCLḥu AZERGIMEDZAT ALTUMUHEND SAIDIMuḥend SΣIDINIKṬAMMIRSalem ZINYASaεid SIFAWTajmiltTamaziɣtTasγuntTAYRI ICEḌḤEN X TMESSITAΓENJAT N WEΓRIBTIDETTUDMAWIN N YIWEN YIḌΣumar DERWICḤMA AD IXREQ


url: =Tajerrumt: Ameskan – Kabyles.com\nAmeskan ibḍa d taggayin:\n1. Ameskan awsil:\nd aferdis s wacu neskanay ayen illan ama d amdan ama d taγawsa… atg…\ntalγa umeskan awsil ur tettenbeddal ara almend n tewsit d wemḍan.\nAmeskan awsil degs krad (3) lesnaf:\nameskan n wayen n da\na, agi (agini) ayyi, (ayyini)\nmd : argaz a\nameskan n wayen n dihin\nihin, ihinna, in, inna\nmd: argaz ihin\nameskan n wayen illan d anabay\nmd: argaz nni.\n2. Ameskan ameqim:\namaris is d win n yisem.\nΓef wakka i itwaḥsab d isem u itbeddil talγa almend n tewsit d wemḍan am yisem, dacu kan ur itbeddil ara addad.\nAmeskan ameqim abḍa daγen d lesnaf:\nasuf amalay asuf unti\nwa, wagi (wayyi) ta, tagi (tayyi\nwagini (wayyini) tagini tayyini)\nasget amalay asget unti\nwi, wigi (wiyya) ti, tigi (tiyya)\nwin, winna, wihin tin, tinna, tihin\nasget amaly asget unti\nwi, wid, widak, widak ihin tid, tidak, tidak ihin\n3. ameskan arawsan:\nam netta am umeskan amqim itwaḥsab d isem, amaris is am win n yisem, d acu kan ur itbeddil ara talγa almend n tewsit d wemḍan (dima d asuf amalay), maεna itbeddil addad.\naya, ayen, ayenni\nmd: aya ikka-d seg wedrar\nmeslayen γef wayenni\nLlan imeskanen udmawanen nniḍen amaris nsen am win n yisem, dacu kan ur tbeddilen ara addad axaṭer dima ttezwiren ama i yisem ama i wemyag ama i umernu.\nameskan n win n da ameskan n win n dihin\naqli, aqliyi alin, aqliyin\nata, ataya atan, atayen, atanah, hit, hit it (hut, hut it)\natta, attaya attan, attayen, attanah, hutt, hitt itt (hutt itt)\naqlaγ aqlaγen (aqlaγin)\nanta, antah, antaya, antayah antan, antanah\natent, atentaya, atentayah atentan, antentanah\n4. Imsenned umeskan:\nimsenned umeskan d wiyya:\nwinnat: nesseqdac it mara netmeslay γef wemdan.\nwinnat, winnatan tinnat, tannatant\nayennat: nesseqdac it mara netmeslay γef tγawsa.\nasuf amalay : ayennat\nasuf unti: tayennatt\nasget amalay: iyennaten\nasget unti: tiyennatin\nwayeḍ: itbeddil talγa almend n tesit d wemdan.\nasuf amalay: wayeḍ\nasuf unti: tayeḍ\nasget amalay: wiyyaḍ\nasget unti: tiyyaḍ\nur itbeddil ara talγa almend n tewsit d wemḍan.\nmd: argaz nniḍen\nid et, elementum consequat. risus id,UA-10888605-2


url: =Isehwa n ubrid : mmuten 32 n yimdanen akked 1 462 iḍen d imejraḥ deg yiwen n yimalas\nAseɣlen n tmerɣa: Lezzayer tettqabal icqirrwen n tukkit taẓewrant\nYeffeɣ-d ass n : Asinas, 11 Ɣuct 2020 22:03 Ɣran-t : 1 n tikkal\nLEZZAYER TAMANEƔT – Kramraw d sin (32) n yimdanen i yemmuten akked 1 462 iḍen d imejraḥ deg 1 182 n yisehwa n ubrid i yettwaskelsen deg yiwet n twala i yeqqimen seg 2 ɣuct ar 8 ɣuct deg wakal akk aɣelnaw, ɣef wakken i d-yedda deg yiwet n tecrawt i d-ssuffɣen, ass usinas (ttlata), yimeẓla n Umesten aɣarim.\nTacrawt ẓẓayen ugar tettwasekles deg ugezdu n Ǧelfa, s tmettant n kraḍ n yimdanen akked kramraw-iḍen d imejraḥ seg d-ḍran mraw d tẓa n yisehwa n ubrid, i yezmel uɣbalu-nni.\nSeg yidis-iḍen, tiyunin n Umesten aɣarim gant, deg yiwet n twala, 611 n temzal n usḥulfu yerzan aḥezzeb akked umennuɣ mgal n Unfafad Bu Tesmert (Covid-19) deg 48 n yigezda n tmurt.\nDeg usḥulu-nni, smektin-d i yiɣermanen dakken yessefk ad qadren akman akked yilugan n usmecceq anmetti.\nTiyunin n Umesten aɣarim gant, deg yiwen n ukatar, 638 n temzal n usizdeg amatu deg 48 n yigezda n tmurt, yerzan akk timṣukin akked tsuda tinagdudin akked tusligin, igmamen akked yiɣladen, i d-tesseddi tecrawt, terna tenna-d dakken snat temzal-a sgerwent-d 2711 n yimeggiyen n Umesten aɣarim, 444 n tkeṛṛusin yettawin imejraḥ akked 337 n yikamyunen n usexsi n tmes.\nƔef wakken i d-tenna tecrawt-nni, imeẓla n Umesten aɣarim skelsen 233 n tmessin, ideg llant 122 n tmessin n tẓegwa, 38 n tmessin yuɣen deg umadaɣ, 42 n tmessin yuɣen deg usaɣur, 31 n tmessin yuɣen deg lɣella, akka rɣan 2946 n yihikṭaren, deg-sen 4845 n yihikṭaren n usaɣur, 21180 n tegriẓin n walim, 1909 n tezdayin akked 6354 n yisekla n yigumma.\nYeffeɣ-d ass n : Asinas, 11 Ɣuct 2020 22:03 Taggayt : TIMETTI Ɣran-t : 1 n tikkal Bḍu